
Esselamu alejkum.


Jednoj starijoj sestri je umrla kćerla. Pa mi je ona kroz priču rekla da je u saradnji sa ženom koja je gasulila njenu kćerku odsjekla joj pramen kose koji je ona sačuvala, saplela u pletenicu i zalijepila u svesku. Da li je ovo sporno?


* 
* 
* 
* 
* 
* 
* 

 

ZADRŽAVANJE KOSE MEJITA
=======================

 

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Oko odsijecanja kose mejita, učenjaci koji su govorili o tome, imaju podijeljeno mišljenje između harama i mekruha.


Po jednoj skupini učenjaka, na čemu su hanfije kao što kaže hanefijski *[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")* Ibn Nudžejm, je *[haram](https://pitajucene.com/search/haram/questions/ "Pretraži pitanja o haramu")*.


A po drugoj skupini, na čemu su malikije, kao što navodi malikijski učenjak Halil ibn Ishak, je *[mekruh](https://pitajucene.com/search/mekruh/questions/ "Pretraži pitanja o mekruhu")* i novotarija.


Sve što otpadne od umrlog, od kose, noktiju i slično, ako se desi prije ukopa, treba ukopati zajedno sa mejitom. A poslije ukopa treba zakopati u zemlju bilo gdje.


A što se tiče odsijecanja kose i zadržavanja radi bereketa, to je oprečno šerijatu.


Kaže Ibn Džedi'a u knjizi „Et-Teberuk enva'uhu ve ahkamuhu“ (str. 381) rezimirano: traženje bereketa od dobrih ljudi je moguće za vrijeme njihovog života putem njihovog znanja i dove, a nakon njihove smrti putem znanja kojeg su ostavili, a sve ostalo od načina traženja bereketa od njih nije propisano, nego je zabranjeno, od toga je traženje berekta u ostacima kose, znoja, pljuvačke i slično.


Prema tome, kosu umrlog, svejedno bila otpala ili namjerno odrezana, treba zakopati sa umrlim ili bilo gdje u zemlju. Nije dozvoljeno zadržavati je radi bereketa, uspomene ili slično. Zadržavanje tragova umrlog otvara vrata raznih praznovjerja.


Ve billahi tevfik.


Na pitanje odgovorio dr. Zijad Ljakić – zijad-ljakic.com


